รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ย้ำดูแลชาวริมโขง ห่วงระบบนิเวศที่เปลี่ยนแปลง เตรียมถก 4 ชาติสมาชิกน้ำโขงในเวทีคณะมนตรีคณะกรรมาธิการแม่น้ำโขง ครั้งที่ 28 ที่ไทยเป็นเจ้าภาพประชุมปลายเดือนนี้
วันอังคารที่ 2 พฤศจิกายน 2564
รองนายกฯ พล.อ.ประวิตร ย้ําดูแลชาวริมโขง ห่วงระบบนิเวศที่เปลี่ยนแปลง เตรียมถก 4 ชาติสมาชิกน้ําโขงในเวทีคณะมนตรีคณะกรรมาธิการแม่น้ําโขง ครั้งที่ 28 ที่ไทยเป็นเจ้าภาพประชุมปลายเดือนนี้
รองนายกฯ พล.อ.ประวิตร ย้ําดูแลชาวริมโขง ห่วงระบบนิเวศที่เปลี่ยนแปลง เตรียมถก 4 ชาติสมาชิกน้ําโขงในเวทีคณะมนตรีคณะกรรมาธิการแม่น้ําโขง ครั้งที่ 28 ที่ไทยเป็นเจ้าภาพประชุมปลายเดือนนี้
วันนี้ (2 พ.ย. 64) เวลา 10.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแม่น้ําโขงแห่งชาติไทย ครั้งที่ 2/2564 โดยมี ดร.สุรสีห์ กิตติมณฑล เลขาธิการสํานักงานทรัพยากรน้ําแห่งชาติ (สทนช.) พร้อมด้วยผู้แทนจากส่วนราชการที่เกี่ยวข้อง อาทิ กระทรวงเกษตรและสหกรณ์ กระทรวงมหาดไทย กระทรวงทรัพยากรธรรมชาติและสิ่งแวดล้อม กรมทรัพยากรน้ํา กรมเจ้าท่า กรมชลประทาน กรมโยธาธิการและผังเมือง กรมสนธิสัญญาและกฎหมาย เข้าร่วมการประชุม
พลเอก ประวิตร วงษ์สุวรรณ รองนายกรัฐมนตรี เปิดเผยว่า การประชุมครั้งนี้เพื่อติดตามผลการดําเนินงานที่ผ่านมา ในการพัฒนาลุ่มน้ําโขงทั้งในและตามกรอบความร่วมมือระหว่างประเทศ อาทิ ความก้าวหน้าการเร่งศึกษาแนวทางการแก้ไขปัญหาผลกระทบจากการเปลี่ยนแปลงระบบนิเวศแม่น้ําโขงต่อวิถีชีวิตของประชาชนในลุ่มแม่น้ําโขงอย่างเข้มข้นและต่อเนื่องร่วมกับภาคประชาชนและหน่วยงานราชการที่เกี่ยวข้อง และจัดทําแผนป้องกันและบรรเทาผลกระทบ โดยมอบหมายให้ สทนช. เร่งเสนอแผนงานโครงการที่มีความพร้อมและดําเนินการได้ต่อคณะกรรมการทรัพยากรน้ําแห่งชาติ (กนช.) พิจารณาโดยเร็ว รวมถึงที่ประชุมมีมติเห็นชอบปรับปรุงองค์ประกอบของคณะกรรมการแม่น้ําโขงแห่งชาติไทย เพื่อให้การให้ข้อคิดเห็นด้านวิชาการที่สืบเนื่องจากการพัฒนาโครงการไฟฟ้าพลังน้ําในแม่น้ําโขง และการพิจารณากําหนดท่าทีของฝ่ายไทยในการประชุมที่เกี่ยวข้องกับการพัฒนาโครงการดังกล่าว เป็นไปอย่างรอบคอบ รัดกุม และครอบคลุมทุกมิติ ซี่งได้มีการปรับปรุงบทบาทและอํานาจหน้าที่ของคณะกรรมการแม่น้ําโขงแห่งชาติไทย และองค์ประกอบของผู้แทนไทยในคณะมนตรีและคณะกรรมการร่วมในคณะกรรมาธิการแม่น้ําโขง โดยที่ประชุมมีมติมอบหมายให้ สทนช. เสนอต่อคณะรัฐมนตรี (ครม.) เพื่อพิจารณาต่อไป
ที่สําคัญในการประชุมยังได้เห็นชอบจัดการประชุมคณะมนตรี คณะกรรมาธิการแม่น้ําโขง ครั้งที่ 28 ซึ่งประเทศไทยได้รับเกียรติเป็นเจ้าภาพในการจัดประชุม ในวันที่ 25 พ.ย. 64 ที่จะถึงนี้ โดยเป็นการประชุมในรูปแบบผสมทั้งการประชุมที่ประเทศไทย ซึ่งเป็นไปตามมาตรการด้านสาธารณสุขอย่างเคร่งครัด และการประชุมผ่านสื่ออิเล็กทรอนิกส์ โดยจะมีประเทศสมาชิกทั้ง 4 ประเทศเข้าร่วมประชุม ได้แก่ สาธารณรัฐประชาธิปไตยประชาชนลาว (สปป.ลาว) ราชอาณาจักรกัมพูชา และสาธารณรัฐสังคมนิยมเวียดนาม เพื่อหารือและกําหนดนโยบายความร่วมมือในการบริหารองค์กรของคณะกรรมาธิการแม่น้ําโขง และกําหนดแนวทางความร่วมมือกับประเทศ คู่เจรจา รวมถึงหุ้นส่วนการพัฒนาและองค์กรระหว่างประเทศที่เกี่ยวข้อง โดยมีประเด็นหารือที่สําคัญ อาทิ การรายงานความก้าวหน้าของแผนงานที่สําคัญต่าง ๆ ได้แก่ แผนการดําเนินงานในปี 2564 – 2565 ความก้าวหน้าการตรวจสอบและจัดตั้งเครือข่ายในการติดตามแม่น้ําสายหลัก และสภาพอุทกอุตุนิยมวิทยาในลุ่มน้ําโขงตอนล่างช่วงฤดูฝน เป็นต้น
ด้าน ดร.สุรสีห์ กิตติมณฑล เลขาธิการ สทนช. กล่าวเพิ่มเติมอีกว่า รองนายกรัฐมนตรียังได้สั่งการให้ สทนช.ติดตามสถานการณ์น้ําโขงอย่างใกล้ชิด เนื่องจากในช่วงเดือนพฤศจิกายนนี้พบว่ายังมีปริมาณฝนในแม่น้ําโขงและลําน้ําสาขา รวมถึงกําชับให้ สทนช. และกระทรวงการต่างประเทศ ประสานความร่วมมือ แลกเปลี่ยนข้อมูลการระบายน้ําจากเขื่อนในแม่น้ําโขงอย่างใกล้ชิด ผ่านกรอบความร่วมมือกับประเทศจีน และ สปป.ลาว ซึ่งได้มอบหมายให้ สทนช. เป็นหน่วยงานหลักในการแจ้งข้อมูลข่าวสารผ่านคณะอนุกรรมการทรัพยากรน้ําจังหวัดและภาคประชาชนอย่างต่อเนื่อง กรณีสถานการณ์น้ํามีความเปลี่ยนแปลง ซึ่งเป็นช่วงรอยต่อปลายฤดูฝนต่อเข้าสู่ฤดูแล้ง ที่อาจจะส่งผลกระทบกับ 8 จังหวัดริมแม่น้ําโขง เพื่อให้หน่วยงานเกี่ยวข้องเตรียมแผนป้องกันก่อนเกิดผลกระทบ พร้อมทั้งให้ สทนช.กํากับ ติดตาม ความก้าวหน้าการก่อสร้างสถานีอุตุ-อุทกวิทยาของ 8 จังหวัดริมแม่น้ําโขง เพื่อการติดตามและการเก็บข้อมูลของระดับน้ําและปริมาณน้ําฝน ซี่งพบว่า ยังคงเหลือ 2 สถานีในพื้นที่ 2 จังหวัด คือ จังหวัดบึงกาฬและอํานาจเจริญ ที่ยังอยู่ระหว่างดําเนินการ ซึ่งที่ประชุมได้มอบหมายให้กรมทรัพยากรน้ําและกรมเจ้าท่าเร่งดําเนินการก่อสร้างให้แล้วเสร็จภายในปีนี้ เพื่อประโยชน์ในการติดตามสถานการณ์น้ําโขงได้อย่างอย่างครอบคลุมและทันต่อสถานการณ์ ก่อให้เกิดประโยชน์ต่อประชาชนและหน่วยงานในพื้นที่
................................................
(ข้อมูลจากสํานักงานทรัพยากรน้ําแห่งชาติ)